Üldkohtu 5. novembri 2014. aasta otsus – Computer Resources International (Luxembourg) versus komisjon
(kohtuasi T-422/11)1
(Teenuste riigihankemenetlused – Hankemenetlus – Erinevat liiki IT-rakenduste tarkvara arendamise, hooldamise, nendega seotud nõustamise ja abi teenuste osutamine – Pakkuja pakkumuse tagasilükkamine – Põhjendamatult madala maksumusega pakkumus – Määruse (EÜ, Euratom) nr 2342/2002 artikli 139 lõige 1 – Põhjendamiskohustus – Õigusliku aluse valik – Võimu kuritarvitamine)
Kohtumenetluse keel: inglise
Pooled
Hageja: Computer Resources International (Luxembourg) SA (Dommeldange, Luksemburg) (esindaja: advokaat S. Pappas)
Kostja: Euroopa Komisjon (esindajad: S. Delaude ja D. Calciu, hiljem S. Delaude, keda abistas advokaat E. Petritsi)
Ese
Nõue tühistada Euroopa Liidu Väljaannete Talituse 22. juuli 2011. aasta otsus lükata tagasi hagejast ja ühest teisest äriühingust koosneva konsortsiumi pakkumused hankemenetluse AO 10340 arvutiteenused – erinevat liiki IT-rakenduste tarkvara arendamine, hooldamine, nendega seotud nõustamine ja abi (ELT 2011/S 66-106099) osade nr 1 ja 3 suhtes ning sõlmida raamlepingud teiste pakkujatega.
Resolutsioon
Jätta hagi rahuldamata.
Mõista kohtukulud, sealhulgas ajutiste meetmete kohaldamise menetluse kohtukulud välja Computer Resources International (Luxembourg) SA-lt.
____________
____________
1     ELT C 290, 1.10.2011.